**Sport Egyesület**


**Bugyi, Sport u**

**BESZÁMOLÓ**

**A Bugyi Sport Egyesület**

**2018. évi munkájáról**

**C:\Program Files (x86)\Microsoft Office\MEDIA\CAGCAT10\j0297551.wmf**

****

**Előterjesztő: Bai Miklósné Egyesület Elnöke**

**Szalánczi Milán intézményvezető, Kézilabda szak. vez**

**Szőgyi Tamás Labdarúgó szak.vez.**

**Kaszásné Márkus Magdolna Túra szak. vez.**

„ Minden jól működő társadalomban fontos szerepet tölt be a sport. Számos olyan dologra felkészít, amely az élet más területén hasznossá válhat. Aki a sportpályán megtanulja a küzdést, a szabályok betartásának fontosságát, az ellenfél tiszteletét, a bíró döntéseit, az megtanul veszíteni és nyerni”

1. **Az Egyesület bemutatása**

Az Egyesület előző beszámolója óta ismét eltelt egy év, amely szintén bővelkedett eseményekben és fejlesztési munkákban. 2018 évben is az alapszabályának megfelelően végezte tevékenységét.

Úgy érezzük, hogy munkánkkal méltán vívjuk ki a település lakosságának elégedettségét. Alázattal szolgáljuk civil szervezetként minden bugyi lakos sportolására való igényét, és versenycéljait, valamint szórakozási lehetőségeit.

Több korosztálynak biztosítunk tartalmas elfoglaltságot, változatos és hasznos időtöltést.

1. **Az Egyesület szakosztályai**
   1. Kézilabda szakosztály
   2. Labdarúgó szakosztály
   3. Alakuló Túra szakosztály
2. **A Szakosztályok beszámolója**

**3.1 Kézilabda szakosztály**

Hisszük, hogy az egyesületünk a működésével biztosítja a gyerekek, fiatalok számára a szabadidős hovatartozást, egészséges életmódra való nevelést, erősítve a csapatszellemet már egészen kicsi korban. A serdülőkorú játékosok, akik napjainkban a legveszélyeztetettebbek a külső negatív ingerek miatt, az utcán való csellengés helyett egyesületünkben biztos helyen, a sportnak szentelik szabadidejüket.

A jövőre nézve a kézilabda szakosztály vezetősége és elnök asszonyunk célul tűzte ki maga elé, hogy lassan, kis lépésekben haladva próbáluk felépíteni egy jól működő egyesületet, ahol sok Bugyi gyerek és felnőtt játékos is kézilabdázhat az új otthonunkban. A 2018/19 bajosságban szeretnénk tisztességesen helyt állni minden korosztályban, még akkor is, ha néhol nagyon nehéz feladatot vállaltunk!

Hiszen: „Amíg nem adod fel, addig legyőzhetetlen vagy.”

Mi biztosan nem adjuk fel!

Jelen gazdasági helyzetben elengedhetetlen feltétel volt a TAO- kedvezmény adta lehetőségek kihasználása, hogy biztosítani tudjuk a megfelelő szintű szakmai munka anyagi hátterét, amely lehetővé tette, hogy a gyerekekkel magasan képzett szakemberek foglalkozzanak, hogy a sikeres versenyeztetéshez szükséges felkészülési lehetőségeket biztosítani tudjuk. A versenyeztetéssel járó költségeket és a tárgyi eszközök beszerzését is meg tudtuk valósítani.

A képzési rendszert TAO támogatásból, míg a fenntarthatóságot az önkormányzati háttér garantálja, illetve jó néhány olyan támogató, akik nem is a reklámot látják bennünk, hanem azt az önzetlen lelkes szakmai és hangulatos munkát, ami példátlan a megyei kézilabdázásban.

**Képzések:** Ami az edzők továbbképzését illeti, szükségét érezzük, hogy tisztába legyenek az új szabályokkal, edzői reformokkal és ezek szerint készítsék fel a sportolókat. A kötelező képzéseken továbbra is részt vesznek. /Balatonfüred, Balatonboglár, Vác, Szigetszentmiklós / A mostani képzési rendszerünkben női vonalon minden edző csak 1 csapattal dolgozik, de a minőségi képzés érdekében további edzőket kívánunk foglalkoztatni. Férfi szakágon még szakemberhiány miatt csak 1 edzőnk dolgozik, amit a közeljövőben szeretnénk pótolni.

Fontos hogy nem egy-egy edzőben vagy egy-egy csapatban gondolkodjunk, hanem rendszerben, ahol a korosztályok egymásra épülve akár NB II szintnek megfelelő serdülő és ifjúsági csapatot tudjunk versenyeztetni.

**Utánpótlás** csapataink évről –évre bővülnek, és játékosállományunk is szép számmal gyarapodik. A szakszerű kiválasztás után a kijelölt gyerekek szülei megkapják a szükséges információt. Nem zárja el a lehetőséget klubunk a nagyon lelkes, de nem eléggé ügyes gyerekek elől sem. Ők is csatlakozhatnak a korosztályos csapatokhoz, ám ha nincs sikerélményük az edzések során, a versenyeztetésük elmarad. Így is jobb helyen vannak, mint otthon a számítógép vagy a multimédia előtt.

A gyerekek azzal, hogy sikeres sportolókkal együtt edzhetnek, / többször tartunk összevont edzéseket / motiváltak lesznek, és megfelelő példaképet kapnak. A felszerelések biztosításával és színvonalas, jó hangulatú edzésekkel fontos szociális funkciót látunk el.

A 2018/19 szezonban 4 utánpótlás csapatunk versenyzik az országos bajnokságokban, míg 2 korosztálynál csak a rutinszerzés és az alapmozgások elsajátítása van folyamatban. Őket már jövőre szeretnénk bekapcsolni a versenysportba. Örömmel jelenthetem ki hogy a sportcsarnok megépülésével igazi utánpótlás műhellyé és versenyközponttá értünk. Egyre több felkérést kapunk kisiskolás, gyerek és serdülő tornák rendezésére, melyeket örömmel vállalunk hisz csapataink is szerepelhetnek ezeken a kihívásokon.

A legfontosabb, hogy nem szabad hagyni, hogy ez a felépített utánpótlás elvesszen. A korosztályos képzést csak ilyen szinten érdemes csinálni és ilyen szinten működik a jövőre nézve, mert minden más csak „tömegsport” vagy „maszatolás”.

**Felnőtt kézilabda** terén is folyamatos fejlődés és rendszeresség tapasztalható. Női ágon csapatunk koncepciója továbbra is maradt, hogy a csapatépítés tekintetében elsősorban Bugyi vagy Bugyihoz köthető játékosok legyenek. Fontos hogy minél több ifjúsági játékos beépüljön a felnőtt keretbe. Kiemelem, hogy a klubvezetés, az edző és a játékosok között korrekt, jó kapcsolat alakult ki. Ez abszolút nem elhanyagolható tényező. ( Tapasztalaptól mondhatom). Alapelvárás a nő felnőtt csapattal szemben az eredményesség oldalról, hogy a tabella első felében végezzenek a 2018/19 bajnokságban. Ezt túlteljesítették a lányok, hiszen az első helyen telelhettnek. Meg kell említeni, hogy régen volt ennyire erős bajnokság a megyei fronton, ahol 6 csapat is szeretné megnyerni az idei bajnokságot. Törekedtünk arra, hogy lelkes és kézilabdában még valamit elérni akaró rutinos játékosokat igazoljuk a fellépő fiatalok mellett. Kiemelendő hogy a csapat átlagéletkora 25 év! Az új és a meglévő játékosok hamar megtalálták a közös hangot és a szezon elején ezt bizonyították is, hisz sorozatban 8 győzelemmel felugrottal a tabella élére. A lányokat továbbra is hajtja a bajnoki arany , és mindent meg fognak tenni a sikeres szezonzárásért. A következő mérkőzéseken még több játéklehetőséget szeretnénk biztosítani fiatal játékosainknak, akik már több részfeladatokat képesek teljesíteni. Összefoglalva együtt vagyunk, és egy célért küzdünk.

**Férfi csapatunk** nehéz szezont zárt a 2017/18 bajnokságban. A srácok elfogytak a bajnokság végére, hisz a csapat 40% lesérült vagy sérüléssel küzdött. Így a csapatnak tisztes befejezésre, a vezetőségnek a csapatépítésre kellett koncentrálnia. A 2018/19 bajnoki szezon első felében még tartott a sérüléshullám, de a srácok kitartóan küzdöttek és nem adták fel amellett, hogy 1 győzelemmel és 6 vereséggel nyitottuk a szezont. Az őszi bajnokság közepén sikerült a játékos hiányt megoldani új igazolásokkal. Sajnos a férfi szakágon még nincs olyan korosztályú utánpótláskorú kézilabdázó, akit fel tudnánk versenyeztetni, hisz 3 éve indult csak el a férfi utánpótlásképzés. Az új igazolásokkal sikerült egy olyan ütőképes csapatot verbuválni, amely a soron következő 6 bajnokiból 5 mérkőzést megnyertek. Elvárás a fiúkkal szemben hogy a szezon végére a megyei bajnokság első nyolc helyén végezzenek. Nem lesz egyszerű ez sem, de a bekezdésben említett „Mi biztosan nem adjuk fel ” mondat helyét álló itt is!

**3.2 Labdarúgó szakosztály**

A Bugyi SE. továbbra, is csoportvezetői pozíciót tölt be a Bozsik program keretein belül az U-7,9,11,13-as korosztályokon belül. 2019. januárjában kerül sor a következő szintfelmérésre, amelynek a kritériumtáblázatát megkaptuk időben, hogy a követeléseknek meg tudjunk felelni. A 2018-2019-es sportfejlesztési programban már az új rendszerre készítettük fel az Egyesületünket, ahol minden tételt pályázat után tudunk elnyerni, amelyre szükségünk van fejlesztés területén. Megnyíltak a kapuk a Bugyi SE. előtt, hiszen a betöltött pozícióval nem csak a rengeteg munka párosul a tornák, fesztiválok rendezésével, hanem hatalmas infrastruktúra fejlesztésen is keresztül mentünk, s mehetünk a jövőben, ha erre megértő, segítő partnereket találunk. Természetesen a lehetőségeinkhez mérten, s szem előtt tartva a fejlesztések hosszú távú következményeit. A csoport irányításáért Szőgyi Tamás felel az FTC régión belül a Dabas központtal közösen.

Ovifoci/U-7

Heti 3 alkalommal kerül sor az óvodák tornatermében a játékos foglalkozásokra, amelyek időpontja a reggeli órákra tevődik. Közel 40 óvodást mozgatunk meg a délelőtti foglalkozásokon, ahol akad szép számmal tehetséges gyermek, akiket az Egyesület vérkeringésébe is be tudunk vezetni. A délutáni foglalkozásokat ennek a létszámnak azonban már csak a töredéke látogatja, ami fejtörést okoz sok esetben. Sajnos kiszolgáltatott világban élünk, ahol szinte a szülő, gyermek szájába kell vinnünk mindent, hogy az megfelelően működjön. Saját erőből egyre kevesebb erőfeszítést érzünk a szülők részéről, ahol sok tehetséget elveszíthetünk, ha nem látogatják a délutáni edzéseket. Tisztelet a kivételnek, hiszen vannak olyan játékosok, akik minden foglalkozáson ott vannak. A játékosaink a Bozsik fesztiválokon mutathatják meg magukat, ahol már hivatalos versenyengedéllyel, sportorvosi engedéllyel rendelkeznek. Az első osztályba lépés ismét nehézségeket hoz a gyerekek életében, ameddig nem sikerül nekik teljesen beilleszkedni, felvenni a követelmények által szabott tempót, addig sok esetben a sport is háttérbe szorul. Éppen ezért indult el Egyesületünk azon az úton, hogy minél több időt tudjunk eltölteni az intézményeken belül, ahol szinte minden gyermek részére a foglalkozásaink elérhetőek. Az ovifoci toborzó szempontból tökéletesen működik, viszont az 1-2. osztályos tanulók, ameddig nem önállóak, s mindig a szülőkre kell várni, hogy visszahozzák e a gyerekeket a délutáni edzésekre, meccsekre vagy sem, addig kiszolgáltatott helyzetbe vagyunk. Éppen ezért kezdtük el igazgató asszonnyal a tárgyalásokat arról, hogy januártól Szőgyi Tamás személyében az iskolai kötelező testnevelés órákból kettőt kiváltanánk osztályonként labdarúgás oktatásával. Erre a megfelelő anyagi forrás az Egyesületünknek a rendelkezésére áll a 2018-2019-es sportfejlesztési programnak köszönhetően. Ezzel párhuzamosan a Bozsik Intézményi programon belül is regisztráltuk magunkat az 1-4-ig osztályosokig bezárólag, amely további segítséget nyújthat a tehetségek gondozásában. A terv jónak és kivitelezhetőnek tűnik, annak érdekében, hogy minél több gyermek számára legyen elérhető a futball. Remélhetőleg ezzel át tudjuk hidalni a nehézségeket, míg a gyermek nem tud teljesen önállóan, szülői felügyelet nélkül edzésekre járni. Az iskolai és a délutáni foglalkozásokkal együtt heti 4-5 alkalomra emelhetjük a képzések számát, amellyel a minőség is párosulni fog. A délutáni foglalkozásokat Bödő Dominic és Szadai Attila végzi. A szakmai munka megvalósításáért az intézményekben Szőgyi Tamás felel.

Szintén a 2018-2019-es sportfejlesztési programunkon keresztül februártól a rendelkezésünkre áll a legújabb Exerlights edzésrendszer. A csapat edzések új és innovatív módja. Kognitív képességfejlesztés, modern és kifinomult edzés technológiával. Aplikácíón keresztül irányítható játékmegoldások, játékok fényjelző rendszerek, mellények segítségével 2-2 kapus játékra bontva. Ez a rendszer az csoportközpontok számára volt elérhető, amelyet a Bugyi SE. igénybe vehetett.

**U-9**

**Felkészítő edző:Szadai Attila**

**Segítője: Bödő Dominic**

A 2018/2019- es bajnoki évben 2018. augusztusában kezdődött meg a felkészülése az U-9-es korosztálynak a számukra előírt Boszik tornákra, ahol az ősszel négy tornán vettünk részt velük. Kettő tornát szeptemberben és kettő tornát októberben rendeztek Dabason, ahol már a korosztályukhoz felnőve jó eredményeket értek el.

Egy-két tornán kiemelkedő teljesítményre is futotta erejükből, nem találtak legyőzőre a torna során. A tavalyi évhez képest, mikor a többi csapathoz viszonyítva, nálunk a zömében az U-7-es korosztályból felkerülve, még „gyámoltalanabbul” fociztunk a nagyobb termetű, egy évvel idősebb gyermekkel, idén beérve , határozottan focizva, a pálya széléről az utasításokra figyelve, bárkivel felvették a versenyt a maga korosztályukban és igazi csapatként fociztak illetve harcoltak a sikerükért.

Külön öröm, hogy egy- két játékos eggyel nagyobb karosztályban is részt vehetett tornán, hisz ez is nagyban a fejlődésüket szolgálja.

Az edzések látogatottsága jónak mondható volt egész évben, igaz fiatal gyerekek révén az influenza szezon néha megfelezte a létszámot a betegségek miatt, de az mondható, hogy az állandó „mag” létszám mindig meg volt az edzéseken. Szerencsére a rossz idő bekövetkeztével be tudtunk menni az új csarnokunkba, amit már nagyon vártak a gyerek.

Bízunk benne, hogy a jövőben a gyerekek töretlen labda szeretete, játék kedve kitart a tavaszi Bozsik tornákra is , ahol újabb sikerekbe lesz részük.

**U-11**

**Felkészítő edző: Szőgyi Pál**

Remek társaság formálódott ki, akik lassan három éve futballoznak együtt. Kialakult egy 16 főből álló társaság, akik között számos tehetség bontakozódott ki. Mivel ez a korosztály a legmasszívabb az Egyesületünkön belül, bátorságot vettünk, és elindítottuk Őket a Bozsik programon kívül egy futsal teremlabdarúgó bajnokságban is, ahol a füves megmérettetéseken kívül egy futsal szakosztályt is üzemeltetünk, ahová le kellett igazolni a srácainkat, mert külön egységként kezelik ezt a szakágat is a Magyar Labdarúgó Szövetségen belül. Az edzések heti három alkalommal kerülnek megrendezésre, ebből egy edzést kötelező jelleggel funinho (exerlights) játékkal kell tölteni. A családias hangulat remek a közösségen belül, ahol a szülök is a csapatunk mellé álltak, s segítenek, ahol tudnak.

**U-13/14**

**Felkészítő edző: Bödő Dominic**

**Egyéni képző: Szőgyi Tamás**

A nyár folyamán vette át Szőgyi Tamás az U13-as és az U14-es korosztály irányítását, amit személy szerint nagyon várt már. Kellett egy kis idő, míg a srácok megszokták, először is elég foghíjasan és nehézkesen kezdték meg a felkészülést, de szerencsére ez nem tartott sokáig, mondhatni, gyorsan felvették a ritmust és kőkeményen beleálltak a munkába, valamint a létszám is kikerekedett. Voltak kisebb problémák a szezon során néhány játékossal, mind mentálisan és mind fizikálisan is, viszont egyre jobban működünk csapatként, amit Ők is észrevettek (aminek nagyon örül), így senki sem akar kilógni a sorból és mindenki keményen dolgozik! Úgy gondolja, hogy a tornákon, illetve a bajnokságban is nagyon jól látszik a csapaton a beletett munka és a folyamatos fejlődés. Ezt a félévet, teljes mértékben pozitívnak értékeli/értékelhetjük! Januártól, ugyan ilyen jókedvvel és hozzáállással vágunk neki a felkészülésnek és biztos vagyok benne, hogy még ennél is jobb félévet hagyunk majd magunk mögött!

A csapatunk heti 3 edzéssel készül a Bozsik program játéknapjaira és az U-14-es 3/4-pályás bajnokságra, amelyek felváltva kerülnek megrendezésre.

**U-19**

**Felkészítő edző: Szőgyi Tamás**

A 2017-2018-as szezont júniusban a 7. helyen zártuk a 12 csapat közül, amely a realitás is volt, ismerve a mezőnyt, s tudva azt, hogy mire lehetünk képesek. A 2018-2019-es bajnokságra július közepétől kezdtünk ráhangolódni, ahol ugyan létszámban 20-ra tehető a keretünk, de roppant fiatal játékosokkal vágtunk neki a bajnokságnak. A rutintalanságunk és a gyengébb fizikai paramétereink ellenére is fél távnál 16 pontot sikerült bezsebelni, amely az 5. helyre volt elegendő, azonban Egyed Dominik és Makkay Gábor szerepeltetése miatt volt egy jóakarónk, s 12 büntetőpont levonással sújtottak minket, ugyanis az FC. Dabastól visszaigazolt labdarúgóink nem töltötték be a 15. életévüket, amely játékosok szerepeltetése eddig nem okozott gondot senkinek. Decembertől világossá vált, hogy további 4 emberrel erősödik a keretünk, mint helyi labdarúgók csatlakoznak ismét a csapathoz, akik minőségi előrelépést jelenthetnek, hiszen számos NB2-3-as utánpótlás mérkőzés van a lábukban, gondolok itt Kecskeméti Adriánra, Bognár Norbertre vagy a három esztendőn át tartó dabasi házi gólkirályra, Vörös Tamásra, aki akár a felnőtt csapatunkat is erősítheti, ha vállalja a felelősséget. Úgy néz ki, hogy sikerült december végéig rendet tenni azon játékosok fejében, akik nem szívesen jártak edzésre, s sok esetben cserbenhagyták a csapatunkat, amelyet nem tűrtünk tovább. Aki menthető volt, maradhat, aki reménytelen eset, annak távoznia kell. A januári felkészülésünket 23 fővel kezdhetjük meg, amelyből szeretnénk, ha minél többet pályára lépnének a fiataljaink a felnőtt csapatainkban is.

**Bugyi II.**

**Edző: Szőgyi Tamás**

A 2017-2018-as bajnokságban csak az első 4 csapat maradhatott a Megye III. osztályban, így a 11. helyünkkel kiestünk a Megye IV. osztályba, amely az átszervezéseknek köszönhetően azoknak a csapatoknak adott helyet, akiknek nincs komoly célkitűzésük, kötelezettségük, tartalékcsapatok, s kifejezetten a játéköröm kedvéért játszanak hétről hétre. Ebbe a kalapba tartozunk mi is, hiszen a munkahelyi elfoglaltságok miatt minden héten mások jelentek meg az edzéseken a több műszakos munkavégzés miatt, amelyet tudomásul véve, tényleg ez az osztály a legmegfelelőbb nekünk, ahol hétvégére kiegyenesedtünk létszámban mindig. A 2018-2019-es bajnokságban a téli szünetre vonulva rekordokat döntöttünk, hiszen 7 döntetlen és 2 vereség a mérlegünk, nem tudtunk győzni, azonban 4-5 fiatal játékosnak folyamatosan játéklehetőséget adtunk, akiké a jövő, s ha nem lennének nyápicok a Bugyi I-ben is szerepelhetnének. Megemlíteném Juhász Szabolcsot, Török Gergelyt, Macsek Tamást, akik 16-17 évesen képesek lehetnek felkapaszkodni az első számú csapatunkhoz, ha komolyan veszik a futballt, s nem viszi el Őket az élet. A sok döntetlen bizonyítja, hogy masszív csapat benyomását keltjük, azonban a támadó zónában hiányoznak azok az emberek, akik érzik a kaput, s gólerősek. Több olyan mérkőzésünk volt, ahol 2-3 gólos hátrányból egyenlítettünk a 2. félidőben, amely az előző évekhez képest nagy előrelépés, hiszen általában elfogytunk erőben a véghajrára, most viszont rendre dominálni tudtunk. Sajnos ez a tabellán a 7 döntetlennel nem mutatkozik meg. Elkeseredve nem vagyunk, jó hangulat uralkodik az öltözőben, éppen ezért nem áll szándékunkban igazolni, játszunk azokkal, akik szeretnek ehhez a társasághoz tartozni. Természetesen szeretnénk minden meccsen nyerni, de van Önkritikánk, ismerjük a határainkat.

**Bugyi I.**

**Edző: Andrási Zoltán**

**Kapusedző: Ledő László**

A felnőtt csapat a negyedik helyről, 25 ponttal várta a tavaszi folytatást. Az idényt 2018. január 16-án kezdte meg. A célok egyértelműen az első három hely valamelyikének megszerzése volt.

A keretünk 5 új játékossal bővült (Szabó, Bobák, Bödő, Kóbor, Krajncz) és egy távozó volt (Sebestyén).

A felkészülésünk alatt rendelkezésünkre állt a sportcsarnok, a műfüves- és a füves pálya. Heti 3 edzéssel és edzőmérkőzésekkel készültünk a tavaszra. Március 11-én volt a bajnoki nyitány.

A bajnoki szezonban heti két edzéssel folytattuk, átlagosan 12-16 fős létszámmal.

Mérlegünk 15 mérkőzésből 8 győzelem, 6 döntetlen, 1 vereség, 43-21 gólarány, 30pont.

Ezekkel az eredményekkel sajnos nem sikerült elérnünk a dobogós helyezést. Ennek okai közé sorolnám, hogy a tabella alsó régiójában lévő csapatok ellen nem tudtuk hozni a kötelező győzelmeket.

A mérkőzéseket 1-4-5-1 felállásban játszottuk, törekedtünk a labdabirtoklásra, az ellenfél térfelén a labdaszerzésre, és gólra-törő játékra. Ez néha a védekezésünk rovására ment

A 2017-es 18-as bajnoki idényt 16 győzelemmel, 7 döntetlennel, 7 vereséggel, 70-44 gólaránnyal és 55 ponttal zártuk a negyedik helyen.

A 2018-19-es bajnokság egy új kihívásról szólt. Az új bajnokság csoportszűkítés miatt 2x16 fős csapattal indult el. A déli csoport meglehetősen erősre sikeredett, ezért a céljaink az első 6 hely valamelyikének megszerzése, és minél több pont begyűjtése volt, hogy tavasszal versenyben lehessünk a bajnoki címért.

Július 17-én kezdtük meg az 5 hetes felkészülést heti 3 gyakorlással. BLASZ1-es és Megye1, Megye2-es ellenfelekkel játszottuk a mérkőzéseket. Az edzéseken a gördülékenyebb csapatjátékra és a hatékonyabb védekezésre fektettük a hangsúlyt, a felállási formánkat és játékstílusunkat megtartva.

A játékos keretet sikerült egyben tartanunk, csupán egy távozó (Budai) és egy érkező volt (Fodor).

Az első bajnoki mérkőzésen gólzáporos győzelemmel kezdtünk, utána 4 rangadó következett, mely mindegyike döntetlennel végződött. Itt megjegyeznénk, hogy kétszer is 2 gólos hátrányból álltunk fel, mely a csapat egységét erősítette.

A bajnokság további részében elkezdtük gyűjteni a győzelmeket, pontokat. Az őszi szezonban egy fájó vereséget szenvedtük el, amely megszakította az egy éves hazai veretlenségünket.

A téli pihenőre - 9 győzelem, 5 döntetlen, 1 vereség, 42-16-os gólarány, 32 pont - a negyedik helyet megszerezve mehettünk. Régen szereztük ennyi pontot az őszi szezonban.

Ebben a fél szezonban sikerült a védekezésünket stabilizálni, a második legkevesebb gólt kaptuk, a kötelező győzelmeket hoztuk - amivel eddig hadilábon álltunk. Minden mérkőzésen betaláltunk az ellenfél kapujába, és négyszer nem kaptunk gólt.

Összességében a legfontosabb, hogy tavasszal versenyben lehetünk a bajnoki címért.

**3.3 Alakuló Túra Szakosztály**

Régen szerettük volna folytatni Torma Gábor, és Lakatos Emil kezdeményezte túrák szervezését azon településünk lakosai számára akik érdeklődtek ill. érdeklődnek a természet iránt. Az Egyesületünk segítségével feléleszthetjük eme kezdeményezést.

Eddig hét túrát szerveztünk. Elsősorban az ismeretség valamint a facebook segített abban, hogy az érdeklődőkkel ismertessük a lehetőségeket, A Túrák nagyon jól sikerültek, így az élményeket egyre többen osztották meg egymás között, növelve egyre több résztvevő létszámát. Egyes túrára jelentkezni a Sportcsarnok recepcióján lehet, és mivel eddig önköltségesek voltak túrák, befizetni is itt kell. A személyszállításról Egri Lajos vállalkozó gondoskodik. A túrák szervezésében, lebonyolításában Feith András nyújt nagy segítséget. A meghirdetett utakra bárki jelentkezhet, akinek tetszik a program ill. az útvonal. Nem feltétlen kell az Egyesület tagjai sorába tartoznia annak, aki részt kíván venni egyes túrán.

A túrákat szeretnénk népszerűsíteni plakátokon, a helyi újságban vagy későbbekben egy program fűzet létrehozásával.

Eddigi Túráink

1. 07.22. Pilisszentlászló, Spartacus ösvény, Apátkúti völgy, Berényi Miklós Arborétum
2. 08.26. Pilis hg. Dera szurdok, Dobogókő
3. 09.09. Pilis hg. Rám szakadék, Prédikálószék
4. 10.04 Tata, Tatai tó, kilátó, Alcsútdoboz Arborétum
5. 10.21. Pilis hg. Holdvilág árok
6. 11.17. Nagymaros, Zebegény
7. 12.28. Bakony hg. Gaja patak völgye, Gaja szurdok

**3.4 Bugyi SE Sportcsarnok beszámolója**

A Bugyi Spotcsarnok 1 éves fennállását követően elsőrendű célunknak tekintjük „a községi iskolák tanulóinak és a községi sportegyesület versenyzői bázisának, testedzési, versenyeztetési lehetőségeit.”

Másodsorban a település sportolni szerető lakosságának mozgás igényét, kondijának fejlesztését szeretnénk kielégiteni.

**Személyi Feltételek**:

A Feladatokat a sportcsarnokban 2 fő takarítónő/recepciós 8 órában, valamint a sportcsarnok vezetését és rendezvények szervezését 1 fő szintén 8 órában látja el. Ezen kívül 1 vállalkozó bérli a létesítmény büfé részlegét, melyben 1 fő 8 órás és 1 fő alkalmi munkavállalásban van bejelentve.

Nagy rendezvények alkalmával külső személyeket is bevonunk a munkába. Pl: Nagyobb volumenű kézilabda mérkőzések vagy az idén 6. alkalommal megrendezett Pest Megyei Kézilabda Bajnokság döntőire. Pl. Polgárőrséget, mentőt, orvost, egyéb technikai személyzetet a gördülékeny lebonyolítást szem előtt tartva.

A folyamatos éves- és hosszú napi-, nyitva tartást csak rugalmas hétvégi munkarenddel tudjuk biztosítani. Közeljövőbeli célunk még 1 főt 8 órás munkaviszonyba felvenni a gördülékenyebb üzemeltetéshez és nyitva tartáshoz. (szabadságok és túlórák tekintetében is) A munkabérek megállapítása a törvényi előírások figyelembe vételével történik. Szakfeladatok ellátására vállalkozókat vonunk be. / munka- és tűzvédelem, vész- és pályavilágítás, kazánkarbantartás stb../

**Tárgyi feltételek**:

A 2017 novemberi átadás után valamennyi karbantartási, állagmegóvási munkát magunk végeztünk, vagy végeztettünk. A Garanciális munkálatokat a GOMÉP építtető felé jeleztük, melyeket kijavítottak. / beázás, csatornázás, légtechnikai anomália stb.. /

A megoldódott és meglévő gondok ellenére kijelenthetjük, hogy a létesítmény és a rendelkezésre álló eszközök, berendezések alkalmasak feladataink ellátására. A leltár szerint készleteinkben hiányosságot nem tapasztaltunk. Az elmúlt időszak legjelentősebb sporthoz köthető kiadása a Fitt nesz terem légkondicionáló berendezéssel való felszerelése, mely nélkül nyáron elviselhetetlen lenne a sportolás.

A szakhatóságok / tisztiorvos, mentők, katasztrófavédelem, rendőrség / által végrehajtott kötelező nyitási és éves „bejárás” is kivalló eredménnyel végződött. A sportcsarnok küzdőtere a kézilabda és a labdarúgó mérkőzésekre is hitelesítve lett, tehát az előírtaknak megfelelően alkalmasak a versenysportra.

Szabályzataink napra készek! /szmsz, munkaköri leírások, érintés-, villám-, tűzvédelem, munkavédelem, tűzoltó készülékek, kéményseprők ellenőrzése, füst elvezetés és tisztítás, kazán emisszió mérés, vészvilágítás./

**Működés :**

Egész évben- nyáron is- folyamatos, heti hét napos nyitva tartással, állandó porta szolgálattal működünk. Folyamatos elfoglaltságunkra van egy mondásunk: „amíg máshol péntek délben kezdődik a hétvége, mi még csak a hét felénél járunk.”

Napi életünk továbbra is az Beleznay János Református Általános Iskola Intézményével és a Bugyi Sport Egyesület kézilabda és labdarúgó szakosztályával függ össze leginkább. Az iskolások ősztől-tavaszig délelőttönként a tanulócsoportok és a gyermeklétszám függvényében, órarendi beosztással testnevelés órákon vesznek részt.

A Bugyi Sport Egyesület felnőtt és utánpótlás együttesei az iskolások utáni időszakot 21 óráig veszik igénybe. A TAO rendszer bevezetése miatt ezeknek a csapatoknak megnövekedett a felkészülési és versenyeztetési mutatója, ami a terem kapacitásait szinte teljesen lefoglalja. Az esetleg szabad kapacitás egyéb csoportok, csapatok , szervezetek rendezvényei töltik ki.

**A Következő események zajlottak nálunk 2018 folyamán:**

**Január:** I. Újévi Futsal kupa , Bozsik Teremlabdarúgó torna, Retró Foci bajnokság, Cirkusz előadás, Pest Megyei Futsal 7vége, Pest Megyei kézilabda mérkőzések, Országos serdülő kézilabda bajnokság.

**Február:** Pest Megyei Futsal 7vége, Pest Megyei kézilabda mérkőzések, Országos serdülő kézilabda bajnokság, Retro Foci bajnokság, Bozsik Teremlabdarúgó torna.

**Március:** Pest Megyei Futsal 7vége, Pest Megyei kézilabda mérkőzések, Országos serdülő kézilabda bajnokság, Retro Foci bajnokság, Bozsik Teremlabdarúgó torna, Országos Kisiskolás kézilabda torna.

**Április:** Pest Megyei Futsal 7vége, Pest Megyei kézilabda mérkőzések, Országos serdülő kézilabda bajnokság, Országos Kisiskolás kézilabda torna. Magyar Kézilabda Szövetség kihelyezett értekezlet.

**Május :** Pest Megyei kézilabda mérkőzések, Országos serdülő kézilabda bajnokság, Országos Kisiskolás kézilabda torna, Gyereknapi rendezvény.

**Június :** Pest Megyei kézilabda mérkőzések, Országos serdülő kézilabda bajnokság, Final 24 Pest Megyei Kézilabda Döntők ,Ballagási Ünnepség, Szent Iván Éji Éjszakai focitorna , Spinning maraton.

**Július:** NB I-es élcsapatok edzőtábora / Szent István SE , Dabas VSE KC, Szigetszentmiklós VSE, Rév SE /, Teqball válogatott zárt edzés.

**Augusztus:** NB I-es élcsapatok edzőtábora / Szent István SE , Dabas VSE KC/ , Kézilabda felkészülési tornák.

**Szeptember :** Országos Kézilabda Gyermekbajnokság, Pest Megyei kézilabda mérkőzések, Országos serdülő kézilabda bajnokság, Magyar Kupa női és férfi kézilabda mérkőzések.

**Október:** Országos Kézilabda Gyermekbajnokság, Pest Megyei kézilabda mérkőzések, Országos serdülő kézilabda bajnokság, Bozsik Teremlabdarúgó torna.

**November:** Országos Kézilabda Gyermekbajnokság, Pest Megyei kézilabda mérkőzések, Országos serdülő kézilabda bajnokság, Bozsik Teremlabdarúgó torna, Sportnap,

**December :** Országos Kézilabda Gyermekbajnokság, Pest Megyei kézilabda mérkőzések, Országos serdülő kézilabda bajnokság , Pest Megyei Futsal 7vége.

Több nagyobb országos rendezvényünk mellett élvonalbeli kézilabda klubok is edzőtáboroztak nálunk és több helyi vállalkozásnak és közvetve a községnek is bevételi forrást jelentett. Bízunk benne, hogy a községünk jó hírnevét viszik magukkal az eredményes felkészülés mellett.

Nagytermünk mellett kondicionáló terem , Kardió terem és Fitt-nesz terem is várja a sportolni vágyókat. Ezek a termek nyitástól –zárásig használhatók bejelentkezéssel. A Fitt-nesz teremben minden délután órarendi sportórák látogathatók, melyeket szakképzett edzők tartanak. / Spinning , Fanatic Jump, Karate, Zumba, Boost Training és Race Spinning/

Kihasználtsági mutatóink folyamatosan magasak. Naponta több százan fordulnak meg nálunk. Az elmúlt időszakban nem csak sportolni vágyók száma nőtt, hanem az események iránt érdeklődőké is.

Sajnos a nagyterem akusztikája rossz, ezen javítani szeretnénk mielőbb, hogy a rendezvényeken jobb minőséget tudjunk biztosítani.

Eddigi tevékenységünkre visszatekintve jó érzéssel állapíthatjuk meg , hogy miattunk egyetlen tanóra, edzés, esemény, rendezvény sem maradt el, sőt a zavartalan lebonyolításnak sem volt részünkről akadálya.

**Gazdálkodás:**

Az ésszerű takarékosság szem előtt tartása soha nem ment szolgáltatásink színvonalának rovására, sőt próbálunk sportolóink kedvébe járni, hogy rugalmas és eredményes felkészülést biztosítsunk számukra. Bevételeink a kevés szabadon felhasználható idő miatt behatároltak, de a lehetőségeket igyekszünk mindjobban kihasználni. A bevételünket ebben az évben szeretnénk koncertekkel, bálokkal még növelni. Ha az akusztikán javítani tudunk egyéb technikai feltéteket tudjuk biztosítani ahhoz hogy az ilyen jellegű igényeket is ki tudjuk majd elégíteni.

Összefoglalva továbbra is fő célunk, hogy biztosítsuk a különböző sportolási lehetőségeket községünk és a környező települések lakosai számára. Mivel több szakosztály működik településünkön így láthatjuk, hogy milyen fontos szerepet tölt be ez az intézmény. Bízom benne hogy a tornacsarnoknak készült épület munkánk által vált igazi nagybetűs SPORTCSARNOKKÁ.

**A sportcsarnok bevételei és kiadásai 2018**

|  |  |
| --- | --- |
| **Bevétel** | **összeg** |
| Büfé szerződés szerint | **2.310.500.-** |
| Saját bevétel (termek bérlése) | **2.579.400.-** |
| Terembérlés (ref.iskola,RÉV. Hunland stb) átutalás | **2.086.000.-** |
| Önkorm. működési tám. megítélt 18.572.000.-ből 8.89.508.-Ft | **8.849.508.-** |
| kamat | **2.959.-** |
| **ÖSSZESEN** | **15.828.367.-** |

|  |  |
| --- | --- |
| **KIADÁSOK** | **Összeg** |
| Rezsi: internet | **90.800.-** |
| MOND-DA távfelügyelet | **333.679.-** |
| telefon | **1.327.-** |
| zenehallg. | **56.892.-** |
| gázdíj | **393.617.-** |
| villany | **917.318.-** |
| szemétszállítás+bérlés | **84.217.-** |
| Munkabér+járulékai | **9.411.473.-** |
| energetikai tanúsítvány | **95.250.-** |
| tűzjelző karbantartás, vizsg. | **418.420.-** |
| MKSZ kupa rendezés | **300.091.-** |
| könyvvizsgálói díj | **508.000.-** |
| Eszköz beszerzések + egyéb ktg. javítások | **2.114.090.-** |
| tisztítószerek | **482.830.-** |
| irodaszerek | **112.836.-** |
| gyógyszer | **132.663.-** |
| élelmiszer (üditők, vendéglátás) | **307.788.-** |
| postaktg | **8.820.-** |
| **Kiadások összesen** | **15.770.111.-** |

A 2018-as évadban az Egyesületünk ismét nagy lépéseket tett az infrastruktúra fejlesztések terén.

2017/18-ban és 2018/19.es évadra is benyújtottunk TAO támogatási pályázatunkat. Mindkét esetben pozitívan bírálták el mindkét Szakszövetségben a beadványunkat.

A 2017/18-as megnyert TAO támogatást megkellett hosszabbítatnunk 2019. június 30.-ig, a támogatási igazolások késői kiadása ill. a feltöltések elhúzódásai miatt.

A 2018/19-s TAO támogatás összege már többnyire feltöltésre került.

A 2017/18-s TAO-ból a Labdarúgó Szakosztálynál beszerzésre került a fűnyíró traktor kisegítő tartozékai. (magas főkasza, hótoló lap stb) A füves pályák gyepregenerációjának utolsó ütemét is elvégetettük, fűmagbelövés, gyeptrágyázás megtörtént. Elvégeztettük a műfüves pályánk teljes felújítását, felkerült a tetejére, oldalára a labdafogó háló is. A két pálya közé tervezett 200 fős lelátó megrendelése megtörtént, az ünnepre való tekintettel már csak az idén lesz telepítve.

A mindennapi működéshez szükséges sportfelszerelések, sporteszközök pótlása, beszerzése is megtörtént. A személyszállítás terén is az utánpótlás esetében 90 %-t tudtunk fedezni.

A 2017/18s Kézilabda szakosztályra jutó TAO támogatásból fedezni tudjuk Sportcsarnok építésének többlet költségét. Jelen pillanatban a záró elszámolás elfogadását várjuk a Magyar Kézilabda Szövetségtől. Beszereztük az asztali számítógépet, nyomtatót és a laptopot. Az eszközállományt bővítettük kapukkal, hálókkal koordinációs eszközökkel, gyorsasági fejlesztő szettel, valamint mezekkel. A személyszállítás támogatására is nagy szükségünk volt. Sajnos a megítélt terembérleti díj összegét egy az egyben vissza kell utalnunk a szakszövetség részére, mivel igényeltünk 2017-ben augusztus hótól a csarnok átadásáig Dabasi csarnok bérleti díjának fedezetére 650.000Ft-t, melyet a késői feltöltés miatt már nem vehettük igénybe.

A 2018/19 TAO támogatásból a labdarúgásnál az idén beszerzésre kerül egy kis busz. Ami az utaztatásban nagy segítségünkre lesz. Beépítésre került a programba az utánpótlás neveléshez kapcsolódó sportszakemberek költségei ez jelenleg két főt érint. Sporteszközök, felszerelések az utánpótlás nevelésre szintén szükségesek. Valamint a személyszállítás.

Ugyan erre az évadra a Kézilabda szakosztálynál a megítélt tao támogatás a sporteszközök sportfelszerelések beszerzésére és a személyszállításra korlátozódik.

Igyekszünk minden szakosztálynál a pályázatokat úgy benyújtani, hogy hasznosan tudjuk felhasználni. a sportolók kulturált versenyeztetésére, valamint a rendezvényeket látogató sportot szerető szurkolók körülményeinek javítására.

Az Egyesület gazdálkodását 2018-ban, mint mi8nden évben a takarékosság, és a támogatási szerződésben foglaltak szem előtt tartása jellemezte. Az elszámolások folyamatosak voltak. A támogatásból szinten tudtuk tartani az Egyesület zökkenőmentes működését.

Az Egyesület alkalmazásában 6 fő van. Három fő a Sportcsarnok zökkenőmentes kiszolgálását látja el, valamint a három fő a sportpályán látja el feladatait. Munkabérük rendre időben kifizetésre kerültek. Munkánkat segítette még egy fő közcélú foglalkoztatott mely a TEFÜSZ létszámába volt, de a sportegyesület munkáját segítette.

Bízunk abban hogy jó játékkal, hozott eredményekkel a játékosok, és a sportot szeretők, valamint az Egyesületben tevékenykedők megtudják hálálni a támogatást.

Az Egyesület vezetősége, és ezen belül a szakosztályok bíznak abban, hogy Önöktől továbbra is megkapják a bizalmat és a támogatást.

Kérem a fenti beszámolóm megvitatását és elfogadását.

Bugyi, 2019. január 4.

Bai Miklósné

Bugyi SE Elnöke